O‘zbekistonda 17—18-oktabr kunlari qor yog‘ishi kutilmoqda

17—18-oktabr kunlari O‘zbekiston bo‘ylab yomg‘ir yog‘ishi, 18-oktabr kuni ba’zi joylarda yog‘ingarchilik kuchayishi kutilmoqda. Bu haqda “O‘zgidromet” markazi xabar bermoqda.

Xabar berishlaricha, 17-oktabr oqshomida Qoraqalpog‘iston Respublikasi va Xorazm viloyatida, 18-oktabr oqshomida esa O‘zbekistonning boshqa alohida joylarida yomg‘ir qorga aylanishi mumkin.
Bundan tashqari, 17—18-oktabr kunlari O‘zbekiston bo‘ylab shamolning tezligi soniyasiga 15—20 metrgacha kuchayishi mumkin. 
13-oktabr kuni kunduzi va 14-oktabrga o‘tar kechasi O‘zbekistonning alohida tog‘li hududlarida birinchi qor yoqqani haqida avvalroq xabar berilgan edi.
Diqqat, diqqat! “Daryo”ning Telegram’dagi rasmiy kanali — “Toshqin ‘Daryo’”ga obuna bo‘lib, yangiliklardan ovozli ko‘rinishda bahramand bo‘lishingiz mumkin.